ทำให้ความสัมพันธ์ไปรอด จัดลำดับความสำคัญ ตามหา “คนที่ใช่” วางสเป็กคู่ชีวิตในอุดมคติ
เพื่อให้ความสัมพันธ์ของคุณทั้งคู่อยู่รอด อย่าคาดหวังให้คนรักของคุณเป็นคนอื่นที่ไม่ใช่ตัวตนของเขา จริงอยู่ที่หลายคนยอมประนีประนอมเรื่องใหญ่ๆ หลายเรื่องหรือแม้กระทั่งยอมเปลี่ยนตัวเองเล็กๆ น้อยๆ ในบางมุมเพื่อคนรัก แต่โดยเนื้อแท้ในระยะยาวแล้วคนส่วนใหญ่ก็ยังเป็นคนเดิมอยู่ดี อย่าสร้างภาพลวงเกี่ยวกับคนรักหรือบอกให้เขาเพิ่มคุณสมบัติที่ขาด เช่นเดียวกัน อย่าคาดหวังว่าคนรักของคุณจะยอมเปลี่ยนตัวตนหลักๆ ของเขาเพื่อเอาใจคุณ  เช่น คุณอาจจะขอให้คนรัก (แน่นอนว่าอย่างสุภาพ) เอาขยะไปทิ้งบ้าง ถ้าเป็นเรื่องแบบนี้คุณทั้งคู่ประนีประนอมกันได้ แต่ถ้าเป็นเรื่องใหญ่ๆ เช่น การคาดหวังว่าอยู่ดีๆ คนรักของคุณจะอยากมีลูกขึ้นมาทั้งๆ ที่เขาไม่ได้อยากมีนั้นแทบจะเป็นไปไม่ได้ เพราะมันเป็นการตัดสินใจส่วนตัวลึกๆ ที่ไม่ใช่จะแก้ไขได้ง่ายๆ คุณต้องไม่ปิดบังตัวตนเช่นเดียวกับที่คุณไม่ควรปกปิดหรือเปลี่ยนแปลงตัวตนหลักๆ ของคนรัก เวลาคบกันเรามักจะเผลอไผลเอาใจคนที่เราชอบด้วยการซ่อนความจริงทั้งเรื่องในอดีตและปัจจุบัน แต่การปิดบังตัวตนนอกจากจะทำให้คุณรู้สึกผิดแล้ว ยังเสี่ยงที่จะมีปัญหาในภายภาคหน้าด้วย เพราะอย่างไรเขาก็ต้องรู้จักตัวตนจริงๆ ของคุณเข้าสักวัน และเมื่อถึงเวลานั้นความเชื่อใจของเขาที่มีให้ก็คุณอาจจะลดฮวบ  เช่น ถ้าคุณแค่แต่งตัวสวยกว่าปกติเล็กน้อยในช่วงเดตกันแรกๆ ก็โอเค แต่การแกล้งทำเป็นว่าตัวเองไม่มีศาสนาเพราะอยากให้คนที่คุณเดตด้วยมีความสุขทั้งๆ ที่คุณค่อนข้างเคร่งศาสนานั้นไม่ควรทำ การทำให้คนรักของคุณเข้าใจผิดไม่ว่าจะด้วยการโกหกหรือเลี่ยงข้อมูลบางอย่างเกี่ยวกับตัวเองถือเป็นการหลอกลวง และสำหรับหลายคนมันยากที่จะให้กลับมาเชื่อใจเหมือนเดิม วิธีที่ดีที่สุดที่จะรู้ว่าเราจะอยู่กับเขาได้นานไหมก็คือ ลองอยู่ด้วยกันดู! ในการหาคำตอบว่าความสัมพันธ์จะราบรื่นในระยะยาวไหม คุณต้องใช้เวลากับคนรักเยอะๆ (ถ้าจะให้ดีที่สุดต้องลองอยู่ด้วยกันในสภาพแวดล้อมต่าง ๆ กันไปด้วย) ถ้าคุณสามารถทนอยู่กับคนๆ นี้ได้หลายวัน หลายสัปดาห์ หรือหลายๆ เดือนช่วงใดช่วงหนึ่ง แปลว่าคุณอาจจะเจอคนที่ควรรักษาไว้แล้วละ  คุณอาจจะอยากรู้ด้วยว่า เขาเข้ากับคนใกล้ชิดคุณได้หรือเปล่า (และคุณเองก็เข้ากับคนใกล้ชิดเขาได้หรือเปล่าด้วย) พาคนรักออกงานสังคมต่างๆ แนะนำเขาให้เพื่อนๆ และครอบครัวของคุณรู้จัก ถ้าคนรักของคุณเข้ากับพวกเขาได้ดี คุณก็ตัดเรื่องกังวลไปได้เรื่องนึงแล้ว คุณกำลังหาคนที่จะใช้ชีวิตทั้งชีวิตที่เหลือร่วมกัน เพราะฉะนั้นไม่จำเป็นต้องรีบร้อน ปล่อยให้ความสัมพันธ์ค่อยๆ เติบโตไปตามธรรมชาติ อย่ายึดติดกับตารางระดับความสัมพันธ์ที่ว่า พอถึงเวลานี้ต้อง "จริงจังแล้ว" จากนั้นก็ย้ายเข้ามาอยู่กินกัน และแต่งงานกันในที่สุด เพราะถ้าคุณเร่งรัดให้ความสัมพันธ์เป็นไปตามขั้นตอนนี้ คุณอาจเสี่ยงเจอเหตุการณ์ไม่คาดฝัน เพราะคนที่คุณคบอยู่ด้วยเขาอาจจะจัดลำดับความสำคัญในชีวิตเหมือนหรือต่างจากคุณก็ได้  คุณควรหลีกเลี่ยงการมีสัมพันธ์ลึกซึ้งกับคนที่คิดว่าใช่จนกว่าคุณจะรู้จักเขาจริงๆ จริงอยู่ที่คนสองคนอาจจะเปลี่ยนจากการคบกันเล่นๆ ไปเป็นความสัมพันธ์ที่จริงจัง แต่ความสัมพันธ์ทางกายไม่ใช่พื้นฐานของความสุขที่ยืนยาว แม้ว่าเสน่ห์ดึงดูดทางเพศและความเข้ากันได้จะเป็นหัวใจหลักของความสัมพันธ์ที่ดีในระยะยาว แต่ถ้าคุณรอสักหน่อยคุณก็จะเข้าใจมากขึ้นว่าคุณทั้งสองคนเข้ากันได้ดีจริง ๆ หรือเปล่า ถ้าคุณพบว่าคุณกำลัง "สร้างภาพ" รู้สึกอย่างแต่แกล้งทำเป็นรู้สึกอีกอย่าง หรือขำเรื่องที่คุณไม่คิดว่าตลก นี่อาจเป็นสัญญาณว่าคุณไม่ได้สบายใจที่จะอยู่กับคน ๆ นี้จริง ๆ แต่ถ้าคุณรู้สึกผ่อนคลายและเป็นธรรมชาติเวลาอยู่กับคนๆ นี้ ก็แปลว่าคุณมาถูกทางแล้ว การแสดงตัวตนที่แท้จริงให้คนรักเห็นนั้นสำคัญมาก เพราะสุดท้ายแล้ว ทุกคน จะหมดพลังที่จะ "สร้างภาพ" และคุณคงไม่อยากให้เกิดเหตุการณ์แบบนี้หลังจากแต่งงานกันไป 5 ปีแล้ว ไม่มีความสัมพันธ์ไหนสมบูรณ์แบบ บางครั้งคุณอาจจะต้องเสียสละความต้องการส่วนตัวเพื่อคนรัก ทีนี้ก็ขึ้นอยู่กับคุณเองว่าคุณเต็มใจที่จะเสียสละมากน้อยแค่ไหน ความสัมพันธ์ที่ดีส่วนใหญ่คือการที่คนสองคนผลัดกันเสียสละและผลัดกันให้อย่างเท่าเทียม  การเสียสละเพื่อให้ความสัมพันธ์ดำเนินไปได้ด้วยดีนั้น ถ้าเป็นเรื่องเล็ก ๆ อย่างนิสัยหรือพฤติกรรมส่วนตัวเล็กน้อยก็เป็นเรื่องที่เสียสละกันได้ แต่คุณไม่ควรเสียสละเป้าหมายใหญ่ๆ ในชีวิต เพราะการเห็นขัดแย้งกันอย่างรุนแรงในเรื่องหลักๆ เรื่องใดเรื่องหนึ่งอาจเป็นสัญญาณว่าคุณทั้งคู่ไปด้วยกันไม่ได้ เช่น การตัดสินใจว่าจะไปดื่มกับเพื่อนให้น้อยลงเป็นการเสียสละที่มีเหตุผลถ้าคุณแต่งงานมีลูกแล้ว ในทางกลับกันถ้าคุณตัดสินใจว่าจะไม่มีลูกทั้งๆ ที่คุณโหยหาอยากมีลูกมากๆ นั้นไม่ใช่เรื่องที่ควรเสียสละ การตัดสินใจเรื่องนี้สำคัญ มาก เรียกได้ว่าอาจจะเป็นเรื่องสำคัญที่สุดที่คุณจะต้องตัดสินใจร่วมกับคู่ชีวิตเลยก็ได้ แต่ถึงจะเป็นเรื่องใหญ่ขนาดนี้ ก็ยังมีคู่แต่งงานอีกหลายคู่ที่ไม่ได้ถกกันเรื่องนี้ดีพอก่อนตกลงปลงใจใช้ชีวิตที่เหลือร่วมกัน การเลี้ยงลูกอาจเป็นรางวัลที่ใหญ่ที่สุดในชีวิต แต่ก็มาพร้อมกับภาระรับผิดชอบที่ยิ่งใหญ่ ทั้งความพร้อมด้านการเงินและการตัดสินใจว่าจะรับผิดชอบดูแลอีกหนึ่งชีวิตโดยตรงอีกอย่างน้อย 18 ปี (หรืออาจจะมากกว่านั้น) เพราะฉะนั้นมันไม่ใช่เรื่องเล่นๆ เลย   แม้ว่าคนไทยส่วนใหญ่จะอยากมีลูก แต่ก็ไม่ใช่ทุกคน เพราะฉะนั้นอย่าทึกทักว่าเขาอยากมีลูกจนกว่าคุณจะได้คำตอบที่แน่ชัด หลายคนยึดวัฒนธรรมประเพณีและหลักการทางศาสนาเป็นส่วนสำคัญของชีวิต ในขณะที่บางคนก็ไม่นับถือศาสนาหรือไม่เชื่อในพระเจ้าและมีวิถีชีวิตที่ไม่เป็นไปตามกระแสหลักหรือประเพณี วิถีชีวิตทั้งสองแบบนี้มีคุณค่าเท่าเทียมกัน แต่การใช้ชีวิตคู่ บางครั้งถ้าอีกคนต่างจากเราสุดขั้ว คนๆ นี้ก็อาจจะไม่ใช่คนที่เหมาะจะอยู่กับเราในระยะยาว เพราะฉะนั้นก่อนจะลงหลักปักฐานกับใคร คุณต้องถามตัวเองอย่างซื่อสัตย์ว่า สำหรับคุณแล้ว จำเป็นไหมที่คู่ชีวิตของคุณจะต้องมีมุมมองชีวิตด้านนี้เหมือนกันกับคุณ  ทั้งนี้ทั้งนั้น คนที่มีเชื้อชาติต่างกัน นับถือคนละศาสนา และมีวัฒนธรรมต่างกันก็สามารถใช้ชีวิตคู่ร่วมกันได้อย่างมีความสุข เช่น ปัจจุบันสหรัฐอเมริกามีคู่รักต่างเชื้อชาติมากกว่าในยุคก่อนๆ เงินเป็นเรื่องที่คุยแล้วกระอักกระอ่วน แต่ในการใช้ชีวิตร่วมกันนั้น คนสองคนต้องมีแนวทางการใช้จ่ายไปในทิศทางเดียวกัน เพราะเงินเป็นตัวกำหนดหลายสิ่งในชีวิตคู่ เช่น กำหนดว่าทั้งคู่จะต้องทำงานไปอีกนานแค่ไหน จะทำงานอะไร จะต้องใช้ชีวิตแบบไหน และอื่นๆ อีกมากมาย การหารือกันตรงๆ ว่าคุณทั้งคู่มีแผนที่จะเก็บเงินและใช้จ่ายร่วมกันอย่างไรนั้นสำคัญมากสำหรับคู่รักที่กำลังตัดสินใจว่าจะใช้ชีวิตร่วมกัน  ตัวอย่างการวางแผนด้านการเงินที่คู่รักต้องตัดสินใจร่วมกันก็เช่น สมมุติว่าคนหนึ่งอยากใช้ชีวิตช่วง 20 ปลายๆ ถึง 30 ต้นๆ ไปกับการท่องเที่ยวและสำรวจโลก แต่อีกคนหนึ่งอยากจะใช้ชีวิตช่วงนี้สร้างความสำเร็จในหน้าที่การงานและเก็บเงินไว้ซื้อบ้าน สองคนนี้ก็อาจจะใช้ชีวิตร่วมกันไม่ได้ ครอบครัวมีบทบาทในการกำหนดกรอบความคิดและการกระทำที่ติดตัวเราไปตลอดชีวิต เพราะฉะนั้นถ้าคุณต้องการจะใช้ชีวิตคู่ร่วมกับใครสักคน คุณ ต้อง มีภาพที่ชัดเจนว่าคุณอยากให้คนรักของคุณปฏิบัติตัวอย่างไรกับคนในครอบครัวของคุณ คุณต้องรู้ว่าคุณอยากให้คนรักมีบทบาทอย่างไรในครอบครัวของคุณสองคน (เช่นกับคุณและลูก ๆ) และครอบครัวเดิมของคุณ (เช่น พ่อแม่ พี่น้อง ลูกพี่ลูกน้องของคุณ เป็นต้น) ในขณะเดียวกัน เขาก็ต้องคิดเหมือนกันว่าอยากให้คุณมีปฏิบัติตัวอย่างไรกับครอบครัวของเขา  เช่น สำหรับคู่ที่มีลูก บางคู่อาจต้องให้ใครคนใดคนหนึ่งดูแลลูกอย่างเดียว แต่บางคู่ก็ให้พี่เลี้ยงดูแลได้ เช่นเดียวกัน บางคู่อาจจะอยากอยู่ใกล้พ่อแม่จะได้ไปเยี่ยมบ่อยๆ แต่บางคู่ก็อยากได้อิสระมากกว่า นี่เป็นหนึ่งในเรื่องหลักที่คุณต้องตัดสินใจ แต่ก็ยังดีที่คุณน่าจะมองออกว่า คนรักของคุณอยากใช้ชีวิตแบบไหนหลังจากที่คบกันได้พักใหญ่ๆ คุณกับคนรักควรมีแนวคิดเรื่องการใช้ชีวิตที่ไปด้วยกันได้ เช่นเวลาว่างคุณสองคนอยากทำอะไร คุณสองคนอยากมีปฏิสัมพันธ์กับเพื่อนอย่างไร ของแบบไหนที่คุณทั้งคู่อยากซื้อหามาครอบครอง แม้ว่าคุณทั้งคู่จะไม่ต้องชอบ ทุกอย่าง เหมือนกัน แต่ก็ไม่ควรมีความเห็นขัดแย้งกันในเรื่องที่ต้องอาศัยการตัดสินใจใหญ่ๆ หรือมีข้อผูกมัด   เช่น ถ้าคนหนึ่งชอบดูศึกชิงมวยปล้ำคืนวันจันทร์แต่อีกคนชอบดูสารคดีธรรมชาติเวลาเดียวกันพอดี คู่นี้สามารถหาทางที่ทำให้ทั้งคู่ได้ดูรายการโปรดได้ (โดยเฉพาะอย่างยิ่งถ้าทั้งคู่ตกลงที่จะซื้อเครื่องบันทึกวิดีโอแบบดิจิตอล) ในทางกลับกัน ถ้าคนหนึ่งอยากซื้อบ้านแต่อีกคนไม่อยาก หรือถ้าคนหนึ่งยังอยาก "เจ้าชู้" แต่อีกคนไม่ ก็อาจจะเป็นอุปสรรคของความสุขในระยะยาวได้ บางครั้งที่อยู่อาศัยก็เป็นหัวใจของความสุขในชีวิตคู่ คนเรามักอยากอยู่ใกล้เพื่อนๆ หรือญาติสนิท หรือชอบอยู่ในที่ที่สามารถทำกิจกรรมพิเศษบางอย่างได้ ถ้าคนสองคนไม่พอใจที่จะอยู่ในที่เดียวกัน (อย่างน้อยที่สุด) ก็คงต้องใช้เวลาไปกับการเดินทางมากหน่อย โลกใบนี้มีคนรักเพียงพอสำหรับทุกคน สิ่งเดียวที่คุณต้องทำคือออกตามหาคน ๆ นี้ให้พบ ถ้าคุณไม่พยายามพบปะคนใหม่ ๆ ทำสิ่งใหม่ ๆ หรือแม้แต่ออกจากบ้าน โอกาสที่คุณจะได้พบคนที่ใช่นั้นแทบจะเป็นไปไม่ได้เลย ดังนั้น ถ้าคุณกำลังมองหาคู่ชีวิต เริ่มจากการกระเด้งตัวออกจากเตียงแล้วออกไปข้างนอกก่อนเลย! อย่างน้อยก็พยายามใช้เวลาว่างไปงานสังคมสนุกๆ รู้จักคนใหม่ๆ และแค่ออกไปสัมผัสโลกที่อยู่รอบตัวคุณ  "ผู้เชี่ยวชาญ" ด้านการเดตหลายคนแนะนำว่า ในการออกเดตนั้นคุณต้องใช้วิธีเชิงรุก บางคนถึงกับบอกว่าคุณควรทุ่มเทให้กับการหาคู่เท่าๆ กับที่ทุ่มเทเรื่องงานเลยทีเดียว ! สิ่งที่พูดต่อไปนี้อาจจะฟังดูขัดแย้งกับความเชื่อทั่วไป แต่เชื่อเถอะว่าคุณไม่จำเป็นต้องไปผับที่เสียงดัง คนเยอะ และราคาแพงในคืนวันศุกร์เพื่อพบปะคนที่อาจจะมาเป็นคนรักของคุณ และคุณก็ไม่จำเป็นต้องแต่งตัวเป๊ะเท่ล่ำเหมือนดาราฮอลลีวูดถึงจะมีแฟนกับเขาได้ แม้ว่าทั้งหมดที่ว่ามานี้อาจจะเตะตาคน บางคน จริงๆ แต่คนส่วนใหญ่ประสบความสำเร็จในการเจอคนที่ใช่แค่เพราะเขาออกไปทำกิจกรรมที่เขารักข้างนอก วิธีนี้จะทำให้คุณเจอคนที่มีความสนใจและมุมมองเหมือนกันกับคุณ ซึ่งจะทำให้คุณสองคนเข้ากันได้ดีในที่สุด  แม้แต่งานอดิเรกที่ทำคนเดียวก็ยังเปิดโอกาสให้คุณพบปะผู้คนใหม่ ๆ ได้! ชอบอ่านการ์ตูนกับเล่นเกมวิดีโอเหรอ ไปเข้าร่วมงานสัมมนาการ์ตูนและเกมวิดีโอเลย! ชอบระบายสีเหรอ จัดนิทรรศการแสดงภาพเลย! ชอบเขียนเหรอ เข้าร่วมกิจกรรมเวิร์กช็อปสำหรับนักเขียนดีไหม! โลกนี้มีกิจกรรมสนุก ๆ สำหรับความสนใจทุกรูปแบบ เริ่มค้นหาเลย! ก็ในเมื่อคุณกำลังมองหาคนที่จะอยู่กับคุณไปตลอดชีวิต มันจะไม่สมเหตุสมผลกว่าเหรอถ้าคุณและคนที่มีแนวโน้มจะมาเป็นคู่ชีวิตจะเปิดเผยตัวตนที่แท้จริงให้อีกฝ่ายได้เห็น จริงๆ แล้วหลายคนไม่เต็มใจที่จะ  "เปิดเผย" ตัวตนที่แท้จริงจนกว่าจะได้รู้จักอีกฝ่ายอย่างลึกซึ้ง แต่ถ้าคุณเห็นด้วยกับการเป็นตัวของตัวเอง พยายามเป็นตัวของตัวเองให้มากที่สุดตั้งแต่แรกไปจนถึงเมื่อความสัมพันธ์เริ่มก่อตัว ตั้งแต่ชวนไปเดต ไปเดตกันครั้งแรกๆ เริ่มรู้จักกันมากขึ้น เริ่มผูกมัดตัวเองกับอีกฝ่ายจนความสัมพันธ์แน่นแฟ้น! วิธีนี้เป็นการเปิดโอกาสให้คนรักได้ตกหลุมรัก ตัวตนที่แท้จริงของคุณ มากกว่าที่จะบังคับให้เขา "รอก่อน" จนกว่าคุณจะพร้อมเป็นตัวของตัวเองจริงๆ หนทางการหาคู่ชีวิตอาจเต็มไปด้วยอันตรายสำหรับหัวใจดวงน้อยๆ มันอาจจะดูเหมือนคุณแทบไม่มีหวังว่าจะเจอคนที่ใช่ โดยเฉพาะอย่างยิ่งถ้าคุณเพิ่งจะรับมือกับชีวิตรักที่ล้มเหลว แต่ไม่ว่าคุณจะทำอะไร อย่าหมดหวังหรือยอมแพ้ความกลัวที่ว่าคุณคงไม่มีวันเจอคนที่ใช่ คนทั่วโลกต่อสู้กับปัญหาความรักเหมือนกันกับคุณ ทุกคนเผชิญอุปสรรคที่เหนี่ยวรั้งตัวเองในบางคราว การตามหาคนที่ใช่นั้นไม่มี "สูตรสำเร็จ" เพราะฉะนั้นอย่าตัดสินตัวเองด้วยการเปรียบเทียบกับคนอื่นหรือคู่รักคู่อื่น ๆ อย่าให้ความคิดด้านลบมาเป็นอุปสรรคขัดขวางภารกิจตามหาคนที่ใช่ ความมั่นใจ ไม่เกรงกลัว และความอดทนคือหัวใจสำคัญของการหาคนที่ใช่สำหรับคุณ!  เพิ่มให้อีกนิด ความมั่นใจในตัวเองทำให้คุณค่อนข้างเซ็กซี่เลยละ ! ความมั่นใจไม่เกรงกลัวเป็นนิสัยเสริมแรงตนเองที่จะทำให้คุณมีเสน่ห์มากขึ้นเป็นกองในสายตาของคนที่คุณเดตด้วย ยิ่งคุณออกเดตด้วยความมั่นใจมากเท่าไหร่ คุณก็จะยิ่งผ่อนคลายมากขึ้นเท่านั้น และยิ่งคุณมีช่วงเวลาที่ดีในการเดตมากเท่าไหร่ คุณก็จะยิ่งมั่นใจมากขึ้นเมื่อเจอสถานการณ์ ถัดไป การเดินทางตามหาคู่ชีวิตต้องเริ่มต้นที่ตัว คุณ ก่อน เพื่อที่จะได้รู้ว่าคนแบบไหนเหมาะกับคุณที่สุด คุณต้องรู้ก่อนว่าตัวเองเป็นคนอย่างไร รู้ว่าตัวเองชอบอะไร ไม่ชอบอะไร ทำอะไรเก่ง ทำอะไรไม่เก่ง รู้ว่าตัวเองต้องการอะไรจากชีวิตและต้องการอะไรจากคู่ชีวิต มองตัวเองตามความเป็นจริงและซื่อสัตย์กับตัวเอง ถ้าคุณไม่แน่ใจว่ารู้จักตัวเองดีพอหรือเปล่า ให้ลองขอความช่วยเหลือจากเพื่อนๆ ที่สนิทที่สุดของคุณดู  สำคัญที่สุดคือต้อง รักตัวเอง รักทุกอย่างที่คุณเป็นรวมทั้งข้อเสียด้วย คุณไม่สามารถหวังให้ใครมารักคุณได้ถ้าขนาดตัวคุณยังรักตัวเองไม่ได้เลย ถ้าคุณพยายามมีความสัมพันธ์ที่ยืนยาวชั่วชีวิตแต่ยังมีภาพลบเกี่ยวกับตัวเอง คุณกำลังเสี่ยงที่จะทำลายตัวเองและทำร้ายคนรอบข้างที่อยู่ใกล้ตัวคุณมากที่สุด เพราะฉะนั้นขั้นแรกคือต้องรักตัวเองให้ได้ก่อนแล้วค่อยทำตามขั้นตอนถัดไป คนสองคนที่ใช้ชีวิตร่วมกัน ต้อง ตัดสินใจเรื่องใหญ่ๆ ในชีวิตแบบเดียวกันเกือบทุกเรื่อง (จริงๆ แล้วควรจะทุกเรื่องด้วยซ้ำ) การมีความเห็นไม่ตรงกันในมุมมองชีวิตหลัก ๆ ที่ไม่สามารถต่อรองได้อาจทำให้ความสัมพันธ์ล้มเหลวกลางคันแม้ว่าคนสองคนจะเข้ากันได้ดีมากในเรื่องอื่นๆ ก็ตาม เปิดใจและซื่อสัตย์กับเป้าหมายในชีวิต เพราะการโกหกตัวเองอาจนำไปสู่ความขุ่นเคืองในระยะยาวและไม่ยุติธรรมกับคู่ชีวิตของคุณเลย อ่านเพิ่มเติมเกี่ยวกับเรื่องนี้ได้ในหัวข้อ "จัดลำดับความสำคัญ" ด้านล่าง ต่อไปนี้เป็นคำถามเพียงไม่กี่ข้อแต่สำคัญมากที่คุณต้องตอบตัวเองให้ได้ก่อนเลือกคู่ชีวิต :   ฉันอยากมีลูกไหม ฉันอยากอยู่ที่ไหน ฉันอยากทำงานหรือจัดการเรื่องภายในบ้าน (หรือทั้งสองอย่าง) ฉันอยากให้ความสัมพันธ์ของฉันพิเศษหรือเปล่า ก่อนตายฉันอยากทำอะไรให้สำเร็จ ฉันอยากมีวิถีชีวิตแบบไหน ถ้าคุณไม่สามารถค้นหาได้ว่า ตัวเองต้องการอะไรจากคู่ชีวิตหรือต้องการอะไรจากชีวิตของตัวเองกันแน่ ให้ลองนึกถึงความสัมพันธ์ครั้งก่อน ๆ ที่คุณเคยผ่านมา สิ่งที่คุณเลือกขณะกำลังคบใครสักคนทั้งที่คุณรู้ตัวและไม่รู้ตัวสามารถบอกใบ้ได้ว่า คุณมองหาอะไรจากคู่ชีวิตและบอกใบ้ได้ด้วยว่า คุณต้องปรับปรุงอะไรเพื่อให้ชีวิตคู่ดำเนินไปได้ด้วยดีในระยะยาว ด้านล่างนี้เป็นคำถามเกี่ยวกับความสัมพันธ์ครั้งเก่าที่คุณอาจจะลองเก็บไปคิดสักนิด :   คุณชอบอะไรในตัวแฟน คุณชอบทำอะไรกับแฟนมากที่สุด คุณไม่เห็นด้วยกับแฟนเรื่องอะไร คุณวิพากษ์วิจารณ์แฟนเรื่องอะไร แฟนวิพากษ์วิจารณ์คุณเรื่องอะไร ทำไมความสัมพันธ์ถึงจบลง ทันทีที่คุณพบและเริ่มเดตกับหนุ่มหรือสาวคนใหม่ ให้ถามคำถามเกี่ยวกับตัวเขาเยอะ ๆ ถามเขาว่าเขาอยากได้คู่ชีวิตแบบไหน เป้าหมายในชีวิตคืออะไร และแผนระยะยาวของเขาคืออะไร ศีลธรรม ความสนใจ มุมมองทางด้านจิตวิญญาณ และแม้กระทั่งอาหารที่เขากินนั้นสำคัญกับการอยู่ร่วมกันในระยะยาว เพราะฉะนั้นอย่ากลัวที่จะถามเรื่องพวกนี้!   คุณต้องถามคำถามเกี่ยวกับการใช้ชีวิตของเขาในทุกๆ ด้าน เช่น เขาสูบบุหรี่ ดื่มเหล้า ติดยาเสพติดไหม เขามีด้านมืดหรือเปล่า เขาจะสนับสนุนหรือพร้อมจะเข้าใจไหมถ้าคุณอยากจะเปลี่ยนหรือสร้างความก้าวหน้าในอาชีพการงาน ทั้งนี้ทั้งนั้น คุณ ไม่ จำเป็นต้องถามคำถามเหล่านี้ตั้งแต่เดตแรก เพราะการถามคำถามส่วนตัวมากๆ ตั้งแต่คบกันใหม่ๆ อาจจะกลายเป็นประตูปิดตายที่ทำลายความพยายามของคุณในการเริ่มสร้างความสัมพันธ์กับใคร แต่คุณก็ควรได้คำตอบเกี่ยวกับวิถีชีวิตหลักๆ เหล่านี้ภายใน 6 เดือนแรกที่คบกัน
อย่าคาดหวัง. ซื่อสัตย์กับตัวตนของคุณ. ใช้เวลากับคนที่คุณคิดว่าใช่เยอะๆ. ค่อยเป็นค่อยไป. จดบันทึกว่าคุณทำตัวอย่างไรเวลาอยู่กับคนรัก. เต็มใจเสียสละ. ตัดสินใจว่าคุณอยากจะมีลูกหรือเปล่า. ถามตัวเองว่า วัฒนธรรมและศาสนาของคุณสำคัญกับคุณหรือเปล่า. ตัดสินใจวางแผนการเงินร่วมกัน. ถามตัวเองว่าคุณอยากให้คนรักปฏิบัติตัวอย่างไรกับครอบครัวของคุณ (และคุณต้องปฏิบัติตัวอย่างไรกับครอบครัวของเขา). ถามตัวเองว่าอยากใช้ชีวิตแบบไหน. ถามตัวเองว่าอยากอยู่ที่ไหน. ออกตามหา. พบปะคนที่ชอบทำอะไรเหมือนคุณ. เป็นตัวของตัวเอง. อย่ากลัว. มองตัวเองตามความเป็นจริง. ตั้งเป้าหมายชีวิต. ใช้ประสบการณ์รักครั้งเก่าเป็นบทเรียน. ถามคำถามเยอะ ๆ ตั้งแต่เริ่มคบกัน.
https://www.wikihow.com/Choose-a-Life-Partner https://www.wikihow.com/Choose-a-Life-Partner https://www.wikihow.com/Choose-a-Life-Partner https://www.wikihow.com/Choose-a-Life-Partner
Making Your Relationship Work Setting Your Priorities Finding “The Right One” Determining Your Ideal Partner